b'\n_START_ARTICLE_\nRiksbyggen\n_START_PARAGRAPH_\nRiksbyggen er en kooperativ f\xc3\xa6llesforening for andelsboligforeninger (svensk: bostadsr\xc3\xa4ttsf\xc3\xb6reningar) i Sverige, der forvalter en stor boligmasse, som hovedsagelig tilh\xc3\xb8rer de tilsluttede andelsboligforeninger, men ogs\xc3\xa5 udlejningslejligheder, industrilokaler, kontorlokaler og plejefaciliteter._NEWLINE_Riksbyggen blev etableret 1940, da der var mangel p\xc3\xa5 boliger og arbejde. Organisationen udspringer af forbund indenfor den svenske LO-sf\xc3\xa6re og har i dag cirka 2.500 ansatte. Antallet af Riksbyggen-andelsboligforeninger udg\xc3\xb8r i dag cirka 1.600, og cirka 350.000 mennesker i Sverige bor i boliger der forvaltes af Riksbyggen.'